دبامیانو ولایت د افغانی سرې میاشتې نماینده ګۍ ریاست کې د سره صلیب او سرې میاشتې غورځنک نړیواله ورځ د یوې غونډې په ترڅ کې ولمانځل شوه. نن چهارشنبه د روان ۱۴۴۵ سپوږمیز کال د شوال میاشتې ۲۹ مه چې د ۱۴۰۳ لمریز کال د غویی میاشتې له ۱۹ مې نېټې سره سمون لری دبامیانو ولایت د افغانی سرې میاشتې نماینده ګۍ ریاست کې د سره صلیب او سرې میاشتې غورځنک نړیواله ورځ د یوې غونډې په ترڅ کې ولمانځل شوه.غونډه دماسپښین په دوه بجو پیل شوه چې د بامیانو ولایت د یوشمیر دولتی ادارو کارمندانو، دولایت مقام استازی او د بامیانو د سرې میاشتې ریاست کارکوونکو اورضاکارانو ګډون درلود. غونډه د قرآن عظیم الشان دڅو مبارکو آیتونو په تلاوت سره پیل شوه. ورپسی دبامیانو ولایت دافغانی سرې میاشتې نماینده ګۍ ریاست رئیس مولوی حیات خان صافی صاحب دغونډی ګډون والو ته دښه راغلاست ترڅنګ دبامیانو ولایت دافغانی سرې میاشتې نماینده ګۍ ریاست د تیر کال فعالیتونه د ولایت او ولسوالیو په کچه د بشری کړنو او د بیوزلو کورنیو د لاسنیوی په اړه دغونډی له ګډون والو سره معلومات شریک کړل ، چې ورپسې د یاد ولایت مالی او اداری مدیر مولوی غازی محمد د مې د اتمې په اړه د رٸیس الوزرا ښاغلی الحاج ملا محمد حسن اخند را استول شوی حمایوی پیغام ولوست ، وروسته بیا د سره صلیب او سرې میاشتې غورځنګ د نړیوالې ورځې په اړه د افغانی سرې میاشتې ټولنې د عمومی رٸیس محترم مولوی مطیع الحق خالص صاحب ویډیویی پیغام او همدا راز دیاد خیریه او بشرپال بنسټ د فعالیتونو مستند فیلم دغونډی له ګډون والو سره شریک شو. او غونډه دبامیانو دنماینده ګۍ د دعوت ارشاد مدیر مولوی عبدالحنان مدنی د اختتامیې دوعا په لوستلو سره پای ته ورسېده. دبامیانو ولایت دافغانی سرې میاشتې نماینده ګۍ ریاست دخپرونو مدیریت.